Βούπερταλ

Το Βούπερταλ (γερμ. Wuppertal) είναι πόλη της Γερμανίας. Βρίσκεται στο κρατίδιο της Βόρειας Ρηνανίας-Βεστφαλίας και έχει πληθυσμό 354.572 κατοίκους. Φημίζεται για το Σβέμπεμπαν (Schwebebahn), το εναέριο τραίνο που μεταφέρει τους επιβάτες της πόλης. Το Βούπερταλ είναι σημαντικό βιομηχανικό κέντρο συμπεριλαμβανομένων των βιομηχανιών όπως: μεταλλουργία, χημικές ουσίες, ιατρική (Bayer), ηλεκτρικές συσκευές, ρόδες, οχήματα και εξοπλισμός εκτύπωσης.

 Η πόλη σχηματίστηκε το 1929 με την ένωση των πόλεων Μπάρμεν, Έλμπερφελντ, Φοβίνκελ, Ρόνσντορφ, Κρόνενμπεργκ, Λάνγκερφελντ και Μπέγιενμπουργκ. Το όνομα της νεοσύστατης πόλης ήταν αρχικά Μπάρμεν-Έλμπερφελντ και μετά το 1930 πήρε το όνομα που έχει σήμερα, Βούπερταλ (γερμ. Wuppertal, που σημαίνει η κοιλάδα του Βούπερ). Η πόλη έχει μια, μοναδική στη Γερμανία, δομή που μοιάζει με κορδέλα εξαιτίας των απόκρημνων λόφων κατά μήκος του ποταμού Βούπερ (Wupper). Τα δεσπόζοντα κέντρα της πόλης, τα Έλμπερφελντ (ιστορικό εμπορικό κέντρο) και Μπάρμεν (πιο βιομηχανοποιημένο) συγκροτούν μια ενωμένη οικοδομημένη περιοχή από το 1850. Τις επόμενες δεκαετίες η "Πόλη του Βούπερ" έγινε η κυρίαρχη βιομηχανική συσσωμάτωση των περιοχών στη Βορειοδυτική Γερμανία. Πριν από το τέλος του 19ου αιώνα, αυτό το αστικό συγκρότημα είχε υποσκελιστεί από την Κολωνία, το Ντίσελντορφ και την περιοχή του Ρουρ, όλα με πολύ πιο ευνοϊκή γεωγραφική θέση. Κατά τη διάρκεια του Β΄ Παγκοσμίου Πολέμου καταστράφηκε περίπου το 40% της πόλης από τους Συμμάχους, όπως άλλωστε και άλλα βιομηχανικά κέντρα της εποχής. Ωστόσο, ένα μεγάλο μέρος των ιστορικών χώρων έχουν διατηρηθεί, όπως η συνοικία του Έλμπεργκ (γερμ. Ölberg, δηλ. το βουνό του πετρελαίου), μια από τις μεγαλύτερες συνοικίες της εργατικής τάξης, και το φημισμένο Μπρίλερ Φίρτελ (Briller Viertel), τη μεγαλύτερη συνοικία της Γερμανίας με (μικρο)αστικές κατοικίες. Μετά την απελευθέρωση από το καθεστώς των Ναζί, το Βούπερταλ πέρασε στα χέρια των Βρετανών, ενώ στη συνέχεια έγινε μέρος του κρατιδίου της Βόρειας Ρηνανίας - Βεστφαλίας στη δυτική Γερμανία. Το πιο γνωστό αξιοθέατο και σύμβολο της πόλης είναι το Σβέμπεμπαν (Schwebebahn), ένα τραίνο, το οποίο είναι ένα από τα ελάχιστα εναέρια τρένα του κόσμου. Επίσης στο Βούπερταλ έχει ιδρυθεί το μουσικοχορευτικό θέατρο της Πίνα Μπάους (Tanztheater Wuppertal), το οποίο έχει κάνει περιοδείες ανά τον κόσμο. Η γειτονιά Μπρίλερ Φίρτελ (Briller Viertel) είναι μια από της μεγαλύτερες γειτονιές με νεοκλασικές βίλες στην Ευρώπη. Συνολικά, το Βούπερταλ κατέχει πάνω από 4.500 κτίρια τα οποία χαρακτηρίζονται εθνικά μνημεία, με τα περισσότερα να χρονολογούνται από τις περιόδους του κλασσικισμού, του Αρ Νουβό και του Μπάουχαους. Το μουσείο φον ντερ Χάιντ (Von der Heydt-Museum) είναι η δημοτική πινακοθήκη και είναι μια από τις σημαντικότερες στη Γερμανία. Γνωστός είναι και ο Ζωολογικός Κήπος του Βούπερταλ. Η πόλη έχει μια όπερα, μια φιλαρμονική και οκτώ θέατρα. Ένα από αυτά το Ελληνικό Θέατρο Βούπερταλ (Griechisches Theater Wuppertal, που δεν έχει όμως δικό του κτίριο). Accept, δημοφιλές συγκρότημα μουσικής χέβι μέταλ που σχηματίστηκε στο Βούπερταλ στις αρχές της δεκαετίας του 1970 Φρίντριχ Μπάγερ (γερμ. Friedrich Bayer), ιδρυτής του εργοστασίου χρωμάτων Friedrich Bayer, που αργότερα έγινε η γνωστή φαρμακευτική - ιατρική εταιρία Bayer Άρνο Μπρέκερ (Arno Breker), γλύπτης Φρίντριχ Ένγκελς (Friedrich Engels), ιστορικός και συμπράττων συγγραφέας του Κομμουνιστικού Μανιφέστου (μαζί με τον Καρλ Μαρξ) Χανς Νάπερτσμπους (Hans Knappertsbusch), διευθυντής ορχήστρας Έλζε Λάσκερ - Σίλερ (Else Lasker - Schüler), εξπρεσιονίστρια ποιήτρια Ούλριχ Λαϊεντέκερ (Ulrich Leyendecker), συνθέτης Ράιμαρ Λιστ (Reimar Lüst), αστροφυσικός Στέφεν Μέλερ (Steffen Möller), σατιρικός, πρωταγωνιστής σε σαπουνόπερες και διασημότητα της τηλεόρασης στην Πολωνία - ο πιο δημοφιλής Γερμανός στην Πολωνία Σιμόνε Όζιγκους (Simone Osygus), κολυμβητής Ζίγκφριντ Παλμ (Siegfried Palm), βιολοτσελίστας Γιοχάνες Ράου (Johannes Rau), πρώην Πρόεδρος της Γερμανίας Άλις Σβάρτσερ (Alice Schwarzer), μια από τις πρωτοπόρους του γερμανικού φεμινιστικού κινήματος Ρίτα Ζύσσμουτ (Rita Süssmuth), πρώην Πρόεδρος της Γερμανικής Βουλής Χέλμουτ Τίλικε (Helmut Thielicke), θεολόγος Τομ Τίκβερ (Tom Tykwer), σκηνοθέτης ταινιών Γκίντερ Βαντ (Günter Wand), διευθυντής ορχήστρας Ζούλαμιτ Βύλφινγκ (Sulamith Wülfing), καλλιτέχνης και εικονογράφος Πέτερ Μπρότσμαν (Peter Brotzmann) και Πέτερ Κόβαλντ (Peter Kowald), διακεκριμένους μεταρρυθμιστές "πρόχειρης" μουσικής Κρίστοφ Μαρία Ερμπστ (Christoph Maria Herbst), ηθοποιός Πίνα Μπάους (Pina Bausch), Χορεύτρια Βίλχελμ Νταίρπφελντ (Wilhelm Doerpfeld), γνωστός αρχιτέκτονας της εποχής που συμμετείχε στην εκσκαφή της Τροίας από τον Σλήμαν Το δέκατο ένατο αιώνα είχε το Βούπερταλ σημαντική κλωστοϋφαντουργία. Σήμερα είναι βιομηχανικό κέντρο συμπεριλαμβανομένων των βιομηχανιών όπως μεταλλουργία, χημικές ουσίες, ιατρική (Bayer), ηλεκτρικές συσκευές, ρόδες, οχήματα και εξοπλισμός εκτύπωσης. Ένα από τα διασημότερα παυσίπονα, η ασπιρίνη, εφευρέθηκε στο Βούπερταλ. Οι αυτοκινητόδρομοι A 46, A 1 και A 43.περνάνε από το Βούπερταλ και πολλές γραμμές τραίνων κάνουν εδώ στάση (μέσα από αυτά και γραμμές του ICE). Το Βούπερταλ είναι συνδεδεμένο και με το αστικό δίκτυο τρένων S-Bahn της κοιλάδας Ρήνου-Ρουρ. Η ποδοσφαιρική ομάδα του Βούπερταλ είναι η Βούπερταλερ ΣΦ και παίζει στην Γ' (τοπική) εθνική της Γερμανίας. Παλαιότερα έπαιζε στην Α' και Β' εθνική. Η ομάδα χειροσφαίρισης είναι η Μπέργκισε ΧΚ στην Β' εθνική. Με επιτυχία παίζει η ομάδα βόλεϊ ΣΦ Μπάιερ Βούπερταλ στην Α' εθνική. Ιστοσελίδα της πόλης του Βούπερταλ Βούπερταλ στο Curlie